તમે આજે હવે પુરુષો જ કરતા હોય એવા કામકાજ પણ યુવતીઓ કરતી હોય એવું જોઈ શકશો. જેમ કે પ્લમ્બરનું કામ, ઈલેક્ટ્રિશિયન તરીકેનું કામકાજ, ઓટો મિકેનિક અને ફિટર કે ટર્નર જેવા કામકાજમાં હંમેશા શારીરિક બળ એટલે કે ક્ષમ વધુ કરવો પડતો હોય છે. આવા મેનફોર્સ યા તો હ્યુમન પાવર જરુરી હોય એવા મહેનત કરવાના કામકાજમાં પણ યુવતીઓએ કદમ મૂક્યા જ છે. રાજસ્થાન સ્ટેટ ટ્રાન્સપોર્ટ કોર્પોરેશન (રાજ્ય એસ.ટી.નિગમ)એ તો ઓટો મિકેનિક તરીકે કાયદેસર રીતે યુવતીઓની ભરતી કરીને તેમને નોકરી પણ આપી છે. આ મહિલા ઓટો મિકેનિક એસ.ટી. બસનું રિપેરિંગ પણ કરે છે અને એસ.ટી.બસનું ટાયર પંકચર થાય તો ટાયર પણ બદલી નાખે છે. યુવાશક્તિ અને મહિલાશક્તિનો આ ચમત્કાર છે.